 ዕለተ 7 ሓምለ 2005 ብመቕዘፍቲ ለንደንያ ትዝከር እታ መዓልቲ ኣብ ልዕሊ እቶም ብናይ ህዝባዊ መጐዓዝያ ዝመላለሱ ሰባት ዝተፈጸመ ግፍዒ ሓምሳን ክልተን ሰባት ዝሞቱሉን ማዕረ 700 ዝተገድእሉ መዓልቲያ ነይራ ኣርባዕተ ኣኽረርቲ ምስልምና ብዝተወሃሃደ ኣገባብ ኣብ ልዕሊ ህዝቢ ለንደን ናይ ሽበራ ጭካኔ ዝፈጸምሉ መዓልቲ ኢያ ሰለስተ ቦምባታት ኣብ ሰለስተ መስመራት ባቡር - ሰርክል-ላይን ጥቓ ኦልድገይት ስተሽን - 7 ሰባት ተቐቲሎም ኤጅዋር ሮድ ሽድሽተ ሰባት ተቐቲሎም ፒካዲሊ ላይን ጥቓ ራሰል ስኬር - 26 ሰባት ተቐቲሎም ኣብ ቍጽሪ ሰላሳ ኣውቶቡስ 13 ሰባት ተቐቲሎም እቲ ብተኸታታሊ ዝተኻየደ እዱድ መጥቃዕቲ ኣማኢት ሰባት ቀዚፉ እዚ ጥፍኣት እዚ እምበኣር ካብ ቅድሚ ዓይነይ ኣይተኸወለን ኣብ ዝኾነ ይኹን እዋን ኣብ ዝኾነ ቦታን ሃገርን ክፍጸም ክርኢ ከኣ ፈጺሙ ድላይ የብለይን ስለዚ ከኣ እየ ንሰላማዊ ምብጻሕ ኣቢይ ኣሕመድ ንኣስመራ ንዝሰማዕኩዎ ጽንጽንታ ሰናይን ሰላምን ክልቲኡ ህዝብታት ክርኢ ብምምናይ እቲ ናይ ልበይ ከካፍል ብርዐይ ዘልዓልኩ ኣብ ዶባት ኩናት ኤርትራ ካብ ክልቲአን ሃገራት ዝጠፍአ ኣስታት 100 ሽሕ ዝገማገም ህይወት ብልቢ እዩ ዘሕዝን እቶም ሽዑ ኣብ ለንደን ብመጥቃዕቲ ግብረ ሽበራ ዝሞቱ ሰባት ኩሎም ነበርቲ ዓዲ-እንግሊዝ ክዀኑ ከለዉ እቶም 18 ሰባት ናይ ዝተፈልላለያ ሃገራት መቦቆሎም ዝነበሮም እዮም - ኣርባዕተ ካብኦም እውን ኣፍሪቃውያን እዮም እቲ ብርእሰ-ቀተልቲ ሽበርተኛታት ዝተፈጸመ ኣሰቃቒ ቅዝፈት ናይ ሰላማውያን ሰባት ናይ መጀመርያ ፍጻሜ ክኸውን ከሎ ብብዝሒ ግዳያት ክርኤ ኸሎ ድማ ድሕሪ ናይ ሎከርቢ ቅትለት ኢዩ ዚስራዕ - ኣብ ነፋሪት ፓን-ኣም 103 ኣብ ስኮትላንድ ልዕሊ ከተማ ሎከርቢ ብ1988 ዓመት ምሕረት 259 ሰባት ከም ዝተቐትሉ ይዝከር እቶም ብ ዕለት 7-7 ዝተፈንጀሩ ቦምባታት ልክዕ ሓደ ሰሙን ድሕሪ ሓደ ዓቢ ጽንብል ለንደንዮም ተኻይዶም - እቲ ቅነቲኣ ንናይ 2012 ውድድር ኦሊምፒክስ ንኸተአንግድ ብምምራጻ ህዝቢ ለንደን ከም ጽቡቕ ኣጋጣሚ ርእዩ ክጽንብላ ኣብ ምሽብሻብ እዩ ነይሩ እቶም ቦምባታት ኣብ ገዛ ዝተሰርሑ ዀይኖም እቶም ሽበርተኛታት ኣብ ዝባኖም ዝተሓንገጥዎም ሳንጣ መሊኦምዮም ኣብ ናይ ህዝባዊ መጐዓዓዝያ ዝኣተዉ ሰለስተ ካብቶም ሽበርተኛታት ፓኪስታናዊ መበቆሎም ክህልዎም እንከሎ እቲ ሓደ ድማ ሃይማኖቱ ዝለወጠ ጃመይካዊ ነበረ ማእከላይ ዕድሚኦም ድማ 22 ዓመት ነበረ ኣርባዕቲኦም ኣብቲ መዓልቲ ቅዝፈትዮም ሞይቶም ድሒሩ ከም ዝተፈልጠ ኣርባዕቲኦም ብስብከት ኣንዋር ኣል-ዓውላቒ ዝተባህለ ሽብርተኛ ዝተመረዙዮም እቲ ብነጎዳ ቦምባታት ቅነ ውድድር ኦሎምክስ 2005 ዝቓዘነ ዕለት ሎሚ ኣብተን ንምብጻሕ ልኡኽ ሰላም ከድምቓ ብባንደራታት ክልቲአን ሃገራት ወቂበን ዘለዋ ከተማታት ኤርትራ ጥራሕ ዘይኮነ ኣብ ኩሉ ጻት ምድርን ባሕርን ኤርትራ ክደምቕን ክጎልሕን እምነ ምንጪ ስእሊ, Gareth Cattermole ሰብኣይን ሰበይትን ንቝሩብ ድሒኖም ጸሓፊ እዚ ዓንቀጽ መንገደኛ ድሕሪ ነዊሕ ናይ እግሪ ጕዕዞ ኣብ ሆሎወይ-ሮድ ዝርከብ ቤት ጽሕፈቱ በጽሐ እቲ ቅድሚ ሓደ ሰዓት ኣብ ዩስቶን ስተሽን ዝተፈጸመ ኣማዕድዩ ዝረኣዮ ድንገት ካብ ሓሳቡ ኣይተፈልየን እኳ ድኣ ሸቐልቀል በዚሑዎ በታ ናይ ኢዱ ስልኪ ደገጋጊሙ ንበዓልቲ ቤቱ ይድውለላ ነበረ ክረኽባ ግን ኣይከኣለን እቲ ኣውራ ዘሻቐሎ ምኽንያት ድማ ቤት ጽሕፈት ናይ በዓልቲ ቤቱ ኣብ ጐረቤት እቲ ድንገት ዝተፈጸመሉ ቦታ ብምንባሩዩ ነይሩ ካብቲ እታ ሓደጋ ዝረኸባ ኣውቶቡስን ቤት-ጽሕፈታን ብሓደ ብሎክ ሓደ ዓቢ ህንጻ ጥራሕ እዩ ዝፈላለ ኣብ ቤት ጽሕፈቱ ዀይኑ ራድዮ ወሊዑ እቲ ንግሆቲ ዝተረኽበ ሓበሬታ እናሰምዐ ኣብ ሰደቕኡ ዝነበረት ስልኪ ኣልዒሉ ናብ ቤት-ጽሕፈት በዓልቲ ቤቱ ደወለ እታ ስልኪ ባዕላ ኣልዓለታ ቀሰነ ኸኣ ድሕሪ ሓጺር ስብርባራት ዕላል እቲ ዝተረፈ ምሸት ኣብ ገዛ ምስ ተራኸቡ ክምልኡዎ ተሰማሚዕም ነታ ስልኪ ዓጸዋ ካብ ሓለፍቱ ገገዛኹም ኪዱ ዝብል ሓበሬታ ምስ ተቐበል ከኣ ንገዛ ተበገሰ - ግናኸ መጓዓዝያ ኣይነበረን ኣውቶቡሳት የለዋ ታክስታትውን ድራሸን ጠፊኡ ብምንታይ ንገዝኡ ይኺድ? 